หนุ่มอ้างสูตรเด็ดอาจารย์ ผลิตน้ำมันกัญชาขาย โดนรวบ พบมีบ้องดูดด้วย 
หนุ่มปากช่อง ช่วงชิงจังหวะกัญชาฟีเวอร์ ผลิตน้ำมันกัญชาขาย รายได้ดี ตำรวจบุกพร้อมของกลาง มีกัญชาแห้ง ยาเค บ้อง เขียงพร้อม อ้างไปได้สูตรมาจากอาจารย์ท่านหนึ่งใน กทม. มีส่วนผสม ทั้งแอลกอฮอล์ น้ำมันมะพร้าว ,วันที่ 11 มิ.ย. ผู้สื่อข่าวรายงานว่า ชุดสืบสวน สภ.ปากช่อง อ.ปากช่อง จ.นครราชสีมา ร่วมกันเข้าจับกุมนายธนากร อุดม อายุ 27 ปี ได้ที่บ้านพักในซอยโรงสูบ เขตเทศบาลเมืองปากช่อง ซึ่งผู้ต้องหา ได้ผลิตยาเสพติดให้โทษ ประเภทที่ 5 (กัญชา) โดยผิดกฎหมาย มียาเสพติดให้โทษประเภทที่ 5 (กัญชา) ไว้ในครอบครองเพื่อจำหน่ายโดยผิดกฎหมาย เสพยาเสพติดให้โทษประเภทที่ 5 (กัญชา) โดยผิดกฎหมาย มีวัตถุออกฤทธิ์ประเภทที่ 2 (เคตามีน)ไว้ในครอบครองโดยไม่ได้รับอนุญาต,ของกลางประกอบด้วย 1.กัญชาแห้งห่อด้วยกระดาษฟอยล์สีทอง น้ำหนักรวมภาชนะบรรจุประมาณ 8.6 กิโลกรัม 2.เคตามีนแบ่งเป็นถุงบรรจุในถุงพลาสติกใสชนิดกดปิดดึงเปิดได้จำนวน 8 ถุง น้ำหนักรวม 97.33 กรัม 3. ขวดบรรจุน้ำมันกัญชา จำนวน 80 ขวด 4. ขวดเปล่าเตรียมไว้เพื่อบรรจุน้ำมันกัญชา จำนวน 1 ลัง ประมาณ 1,000 ขวด 5. แกลลอนสีขาวบรรจุแอลกอฮอล์เหลวจำนวน 1 แกลลอน 6. น้ำกัญชาผสมแอลกอฮอล์จำนวน 1 ชามสเตนเลส ที่ผสมแล้ว 1 ชามใหญ่,นอกจากนี้ ยังพบอุปกรณ์การเสพ เช่น บ้องกัญชา 2 บ้อง เขียงไม้ โดย นายธนากร รับว่า ได้ไปเรียนวิธี ทำน้ำมันกัญชา มาจากอาจารย์ท่านหนึ่งที่ กทม. มีสูตรในการผลิต มีส่วนผสม ทั้งแอลกอฮอล์ กัญชา น้ำมันมะพร้าว ส่วนขั้นตอนวิธีการทำ ไม่ขอเปิดเผย โดยกัญชา ซื้อมาจาก กทม. มีแหล่งที่ซื้อ,นายธนากร ยังบอกว่า น้ำมันกัญชา ใช้หยดใต้ลิ้น รักษาโรคภูมิแพ้ คลายเครียด นอนหลับสบาย และรักษาโรคอื่นๆ ได้อีกหลายโรค ซึ่ง ในตลาดมืด มีการจำหน่ายกันตั้งแต่ ขวดละ 500 บาท ถึง 3,000 บาท มีการลงเพจขายกันอย่างโจ๋งครึ่ม โดยตนผลิตจำหน่ายให้ วัยรุ่น และกลุ่มคนทั่วไป ในราคา 300-500 บาท นำไปขายต่อ ในราคา 500-3,000 บาท,ทั้งนี้ เจ้าหน้าที่ฝากไปถึงประชาชนที่ชอบใช้น้ำมันกัญชา ว่า การลักลอบผลิตนั้น ไม่มีมาตรฐาน ไม่ถูกสุขลักษณะ ผิดกฎหมาย เป็นอันตรายต่อสุขภาพอย่างยิ่ง ก่อนหามาใช้ควรปรึกษาแพทย์ก่อน
หนุ่มปากช่อง ช่วงชิงจังหวะกัญชาฟีเวอร์ ผลิตน้ำมันกัญชาขาย รายได้ดี ตำรวจบุกพร้อมของกลาง มีกัญชาแห้ง ยาเค บ้อง เขียงพร้อม อ้างไปได้สูตรมาจากอาจารย์ท่านหนึ่งในกทม. 
กัญชา,น้ำมันกัญชา,ผลิตน้ำมันกัญชา,จับผลิตน้ำมันกัญชา,ข่าวทั่วไป